|  |  |
| --- | --- |
| Bauskas-Nov_MB | **BAUSKAS NOVADA DOME** Reģ.Nr.90009116223, Uzvaras iela 1, Bauska, Bauskas nov., LV-3901  tālr. 63922238, fakss 63924522, e-pasts: [dome@bauska.lv](mailto:dome@bauska.lv), [www.bauska.lv](http://www.bauska.lv) |

**DOMES SĒDES LĒMUMS**

Bauskā

2017.gada 28.decembrī prot.Nr.12, 49.p.

**Par Zemgales plānošanas reģiona deinstitucionalizācijas**

**plāna (2017-2020) saskaņošanu**

Bauskas novada dome 2015.gada 22.decembrī pieņēma lēmumu „Par dalību projekta „Atver sirdi Zemgalē!” īstenošanā”. Projekta „Atver sirdi Zemgalē!” ir 9.2.2. specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem”9.2.2.1.pasākums „Deinstitucionalizācija”, kuru īsteno Zemgales plānošanas reģions. Projekta mērķis ir Zemgales reģionā palielināt ģimeniskai videi pietuvinātu un sabiedrībā balstītu sociālo pakalpojumu pieejamību dzīvesvietā personām ar invaliditāti un bērniem.

Projekta mērķa sasniegšanai tiek īstenota virkne darbību: izvērtētas personu ar invaliditāti un ārpusģimenes aprūpē esošo bērnu individuālās vajadzības un izstrādāti atbalsta plāni; izstrādāti bērnu aprūpes iestāžu un VSAC filiāles reorganizācijas plāni; sniegti sabiedrībā balstīti pakalpojumi personām ar invaliditāti; apmācīti speciālisti; izglītota un informēta sabiedrība. Darbības ietvaros ir izstrādāts Zemgales plānošanas reģiona deinstitucionalizācijas (turpmāk– DI) plāns (2017- 2020). DI plānā ir izvērtēti esošie pakalpojumi, nodrošināta informācija par katru sadarbības partneri, identificēts nepieciešamais sabiedrībā balstīto sociālo pakalpojumu klāsts un vispārējo pakalpojumu kopums plānošanas reģiona un pašvaldību griezumā. DI plāna 1.redakcijas publiskā apspriešana Zemgales plānošanas reģionā notika no 2017.gada 18.oktobra līdz 21.novembrim.

Bauskas novada pašvaldība 2017.gada 6.decembrī ir saņēmusi Zemgales plānošanas reģiona 2017.gada 6.decembra vēstuli Nr.3-41.1/132e „Informācija par pašvaldības izvēlētā infrastruktūras risinājuma iekļaušanu Zemgales plānošanas reģiona deinstitucionalizācijas plānā (2017 -2020), kurā Bauskas novada pašvaldībai kā projekta partnerim, tiek lūgts līdz 2017.gada 29.decembrim iesniegt domes lēmumu, ar kuru tiek saskaņots „Zemgales plānošanas reģiona deinstitucionalizācijas plāns (2017-2020)” un apliecināta gatavība uzņemties saistības īstenot plānā iekļauto sabiedrībā balstīto sociālo pakalpojumu infrastruktūras attīstības risinājumus.

Ministru kabineta 2016.gada 20.decembra noteikumi Nr.871 „Darbības programmas „Izaugsme un nodarbinātība" 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākums „Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi” paredz pašvaldībām saņemt finansējumu sabiedrībā balstītu sociālo pakalpojumu infrastruktūras izveidei un attīstībai pašvaldībās.

Pasākuma ietvaros maksimālais attiecināmais Eiropas Reģionālās attīstības fonda finansējuma apmērs nepārsniedz 85 procentus no kopējā projektu attiecināmā finansējuma. Pārējo finansējumu – ne mazāk kā 15 procentus no kopējā projektu attiecināmā finansējuma – veido nacionālais publiskais līdzfinansējums – pašvaldību finansējums un valsts budžeta dotācija atbilstoši normatīvajiem aktiem par valsts budžeta dotācijas piešķiršanu pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai.

Ievērojot iepriekš minēto un pamatojoties uz likuma „Par pašvaldībām” 15.panta pirmās daļas 7. punktu, Bauskas novada dome nolemj:

1. Saskaņot Zemgales plānošanas reģiona deinstitucionalizācijas plānu (2017-2020).
2. Īstenot Zemgales plānošanas reģiona deinstitucionalizācijas plānā (2017-2020) iekļauto sabiedrībā balstīto sociālo pakalpojumu infrastruktūras attīstības risinājumus, iesniedzot projekta iesniegumu darbības programmas „Izaugsme un nodarbinātība” 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākumā „Pakalpojumu infrastruktūras attīstība deinstitucionalizācijas plānu īstenošanai”.
3. Kontroli par lēmuma izpildi uzdot Bauskas novada pašvaldības izpilddirektoram.

Domes priekšsēdētājs R.Ābelnieks